gl gl hu en gl it gl en gl lt gl id gl pt it gl gl gl en gl gl gl gl gl gl pt en pt gl gl en es gl en gl gl es gl en gl eu gl en es gl en gl gl en en gl gl gl en ca pt en gl pt es gl
Need for Speed Heat, un tributo aos 80 que ruxirá en novembro – Revista Morcego
Xa é oficial. A conta atrás finalizou. Need For Speed Heat é o nome do novo capítulo da franquía de velocidade e condución. Unha entrega que levará aos xogadores a Palm City, un mundo aberto no que se reúnen os pilotos para acadar a fama e o recoñecemento sobre o resto de condutores.
Co sol no alto, os pilotos competirán en Speedhunters Showdown, un torneo autorizado co que gañar fondos para personalizar e mellorar os vehículos que posúen. Ora ben, coa caída do astro rei, ben entrada a noite, as carreiras na rúa tomarán o control da cidade e a policía corrupta tratará de abusar dos condutores para facerse coas súas ganancias e destruír a súa reputación. Electronic Arts confirmou que ofrecerá máis detalles sobre o novo xogo durante a Gamescom 2019.
Os seguidores do videoxogo que reserven a edición Estándar do videoxogo recibirán o Mitsubishi Lancer Evolution X K.S Edition, mentres que aqueles que reserven a edición Deluxe engadirán tres vehículos máis do estilo K.S Edition (BMW i8 Coupe, Mercedes C63 AMG Coupe, Chevrolet Corvette Grand Sport), acceso exclusivo a unha indumentaria de luxo para o seu personaxe e un incremento nas recompensas de Bank e Rep.
Ademais, aqueles que reserven o videoxogo a través de Need for Speed Payback en calquera plataforma recibirán un 10 % de desconto en Need for Speed Heat como parte da Recompensa de Lealdade.
Need for Speed Heat aterrará nas tendas o próximo 8 de novembro para Xbox One, PlayStation 4, e PC. Os xogadores que queiran adiantarse ao lanzamento, poderán facelo durante 10 horas a partir do 5 de novembro con EA Access e Origin Access Basic a través do Play First Trial ou subscribíndose a Origin Access Premier para ter acceso completo ao videoxogo en PC.
EAElectronic ArtsGhost GamesHeatNeed for SpeedNFS
Creador de Morcego. Escribo cousas, falo de cousas e encántame escoitar cousas.
Jim Ryan aclara que o 99 % dos títulos de PS4 serán retrocompatíbeis en PS5
O: 17 Setembro, 2020
Alumnos da Uvigo adaptarán Apocalipsis Z a un videoxogo
O: 29 Setembro, 2018
Plataformas : PC , PlayStation 4 , Xbox One
Xéneros : Arcade / Velocidade
Xogo : Need for Speed Heat
Sigue a nosa páxina
Silent Hill: The Short Message aparece recollido no organismo de calificación coreano
O: 26 Setembro, 2022
O E3 2023 retomará o formato presencial entre o 13 e o 16 de xuño do 2023
O: 26 Setembro, 2022
Podcast :: A Gruta de Gizamaluke (5×02)
O: 26 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo